[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000013", "text": "Siinkohal vo\u0303ib va\u0308lja tuua keskkonnaorganisatsiooni HELCOM, mille eesma\u0308rk on parandada La\u0308a\u0308nemere seisundit. Organisatsioon toimib ku\u0308ll oma vo\u0303imaluste piires edukalt, kuid paremate tulemuste saavutamiseks ootavad valdkonna inimesed poliitilist reformi, mis teeks to\u0308o\u0308 to\u0303husamaks. Uuringu tulemusena selgus, et Eesti huvides oleks sellist reformi toetada."}, {"text_idx": "#000015", "text": "Keskkonnakoosto\u0308o\u0308 on oluline enamusele La\u0308a\u0308nemere a\u0308a\u0308res tegutsevatele organisatsioonidele ja koosto\u0308o\u0308vo\u0303rgustikele. Sellega tegelevad peaaegu ko\u0303ik riigid ja see on ta\u0308htsal kohal ka riikide va\u0308lispoliitilistes eesma\u0308rkides, eriti Saksamaal ja Po\u0303hjamaades. Keskkonnakoosto\u0308o\u0308 on vo\u0303imalus leida endale La\u0308a\u0308nemere a\u0308a\u0308res liitlasi ja liikuda la\u0308hemale Po\u0303hjamaadele."}, {"text_idx": "#000017", "text": "Uuring vaatles muu hulgas seda, millised riigid on oma va\u0308lispoliitilistes tegemistes Eestile ko\u0303ige sarnasemad. Ei ole u\u0308llatav, et Balti riikide plaanid ja eesma\u0308rgid kattuvad suuresti Eesti omadega, kuid ma\u0308rkimisva\u0308a\u0308rne u\u0308hisosa on Eestil Taaniga. Tegu on tugeva digiriigiga, keskendub samadele La\u0308a\u0308nemere organisatsioonidele ja eesma\u0308rkidele ja on ka Eestile hea eeskuju. Taani on oma La\u0308a\u0308nemere koosto\u0308o\u0308 suunanud eelko\u0303ige kitsamatesse huvivaldkondadesse ja korraldab oma ressursse va\u0308ga ha\u0308sti, millest oleks Eestil o\u0303ppida."}, {"text_idx": "#000018", "text": "La\u0308a\u0308nemere koosto\u0308o\u0308s on a\u0308a\u0308rmiselt tegusad ka Soome ja Rootsi. Neist esimene on va\u0308ga aktiivne Venemaaga suhtlemisel, luues vo\u0303imalusi koosto\u0308o\u0308ks valdkondades, mis ei ole poliitilised. Rootsi ja\u0308llegi on keskendunud Po\u0303hjamaade koosto\u0308o\u0308le ja toetab erinevaid La\u0308a\u0308nemere vo\u0303rgustikke."}, {"text_idx": "#000019", "text": "Uuring ka\u0308sitles veel Venemaad, mille huvi on La\u0308a\u0308nemere koosto\u0308o\u0308s osaleda, kuid riigi eesma\u0308rgid ja\u0308a\u0308vad mitmes valdkonnas saavutamata, sest selle huvid on mujal. Seoses Ukraina su\u0308ndmustega on Venemaa liikmelisus La\u0308a\u0308nemere organisatsioonides peatatud."}, {"text_idx": "#000021", "text": "Edaspidi on Eestil koosto\u0308o\u0308 arendamiseks erinevaid vo\u0303imalusi. Uuringu soovitus on panna paika La\u0308a\u0308nemere koosto\u0308o\u0308 osas selged eesma\u0308rgid ja suunata seeja\u0308rel sinna vahendid nende saavutamiseks. Antud eesma\u0308rkide saavutamiseks ei pea Eesti riik osalema ko\u0303ikjal piiratud mahus, vaid pigem osalema nendes organisatsioonides ja vo\u0303rgustikes, mis haakuvad Eesti laiemate huvide ja eesma\u0308rkidega. Vo\u0303ti seisneb eelko\u0303ige just suuremates organisatsioonides ja nende sisemise to\u0308o\u0308 to\u0303husamaks muutmises."}, {"text_idx": "#000023", "text": "Mo\u0308o\u0308dunud aasta suvel ja su\u0308gisel viisid Tallinna U\u0308likooli teadlased la\u0308bi va\u0308lisministeeriumi tellimusel uuringu La\u0308a\u0308nemere ja Po\u0303hjala koosto\u0308o\u0308st, mille raames uuriti projektirahastust, poliitikadokumente, eri riikide meediat ja tehti intervjuud riigiametnike, ekspertide ja rahvusvaheliste organisatsioonide esindajatena."}, {"text_idx": "#000025", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000037", "text": "Video: seminar Eesti teaduseetika hetkeseisust ja tulevikust"}, {"text_idx": "#000048", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}]